Osnovna škola Svete Ane u Osijeku

***Školska godina: 2018./2019.***

ŠKOLSKI PREVENTIVNI PROGRAM

Voditeljica: Angiada Prskalo

 **PROCJENA STANJA I POTREBA ŠKOLE:**

Preventivni programi primjenjuju se prije nego se problem razvio ili postao vrlo ozbiljan problem koji zahtijeva rane intervencije ili tretmanske postupke.

Univerzalna prevencija provodi se kroz sadržaje zdravstvenog odgoja, projekte i suradnju s vladinim i nevladinim institucijama koje nude svoje programe za provođenje u školi.

Škola kontinuirano planira realizaciju programskih aktivnosti koje su usmjerene na otklanjanje rizičnih čimbenika ili posljedica njihova djelovanja kroz selektivnu i indiciranu prevenciju kao i aktivnosti sa svrhom jačanja zaštitnih čimbenika na svim razinama, područjima i ključnim točkama s ciljem osiguravanja rasta, razvoja i prilagodbe novih naraštaja.

Rizični čimbenici u našoj školi su:

* teškoće u savladavanju školskih programa kod pojedinih učenika te time i mogućnost školskog neuspjeha i problema u ponašanju,
* nedovoljno znanje djece o faktorima rizika za zdravlje,
* problemi u rješavanju međusobnih sukoba.

**CILJEVI PROGRAMA ŠKOLE:**

* stjecanje znanja o zdravlju i zdravih životnih navika i životnih vještina kroz koje će učenici razviti pozitivan i konstruktivan stav prema sebi i društvu,
* razumijevanje potreba i stavova drugih,
* promicanje zdravih suradničkih odnosa među svim članovima školske zajednice,
* razvoj odgovornosti i aktivne uloge pojedinaca pri rješavanju problemskih situacija,
* poticanje zadovoljavanja potreba za ljubavi i pripadanjem, zabavom, slobodom, kreativnošću i samopoštovanjem.

**AKTIVNOSTI PROGRAMA:** predavanja, iskustvene radionice, debate, zajedničke akcije, audio-vizualni materijali, demonstracije, istraživanja, evaluacije.

#### RAD S UČENICIMA

|  |
| --- |
| AKTIVNOSTI/PROGRAMI SA STRUČNIM MIŠLJENJEM |
| *Naziv programa/aktivnosti kratak opis, ciljevi (izraženi kroz ishode)* | Tko je dao stručno mišljenje /preporuku  | Razred  | Broj uč. | Voditelj, suradnici | Planirani broj susreta |
| 1. *Kako se ponašamo prema djeci i odraslima.*
2. *Kako se ponašamo prema životinjama.*

Učenici će moći primijeniti pravila uljudnog ponašanja u različitim školskim i životnim situacijama te će se primjereno i s poštovanjem ponašati prema životinjama. | Agencija za odgoj i obrazovanje | 1. a,b | 45 | Učiteljica | 1 za svaki odjel |
| 1. *Opasnosti / rizici koji nas svakodnevno okružuju – lijekovi u našem okruženju.*
2. *Oprez u svakodnevnom životu – računalne igrice.*

Učenici će prepoznati opasnost od kemikalija i lijekova dostupnih u domaćinstvima te rizike koji se pojavljuju zbog njihove dostupnosti i neprimjerene upotrebe. Prepoznat će važnost čitanja uputa o korištenju kemikalija i lijekova u kući. Učenici će prepoznati učinak računalnih igrica na slobodno vrijeme učenika te ulogu i važnost odraslih osoba u životu i brizi za razvoj djece. | Agencija za odgoj i obrazovanje | 1. a,b | 45 | Učiteljica | 1 za svaki odjel |
| 1. *Pravilno pranje zubi po modelu*
 | Agencija za odgoj i obrazovanje | 1. a,b | 45 | Liječnica školske medicine/med.sestra  | 1 za svaki odjel |
| 1. *Sigurno u prometu*
 | Agencija za odgoj i obrazovanje | 1. a,b | 45 | Policijski službenik Odjela prevencije | 1 za svaki odjel |
| 1. *Priča o prometu*
 | Agencija za odgoj i obrazovanje | 1. a,b/2. a,b | 96 | Policijski službenik Odjela prevencije | 1 za svaki odjel |
| 1. *Ponašanje u školi.*

*Ponašanje prema djeci i odraslima.**Ponašanje prema životinjama.*Učenici će moći opisati neprihvatljivo ponašanje, razlikovati primjereno od neprimjerenog ponašanja, poštovati različitosti, uljudno se ponašati u različitim školskim situacijama te se odgovorno ponašati prema životinjama. | Agencija za odgoj i obrazovanje | 2. a,b | 51 | Učiteljica | 1 za svaki odjel |
| 1. *Odgovornost za zdravlje i odgovorno ponašanje*

Učenici će prepoznati važnost odgovornosti za brigu o zdravlju i povezanost osobne odgovornosti s odgovornim ponašanjem, objasniti važnost i potrebu zaštite zdravlja i primjene zdravih stilova življenja te pripremiti osobni program zdravog ponašanja. | Agencija za odgoj i obrazovanje | 2. a,b | 51 | Učiteljica | 1 za svaki odjel |
| 1. *Skrivene kalorije*
 | Agencija za odgoj i obrazovanje | 3. a,b | 41 | Liječnica školske medicine | 1 za svaki odjel |
| 1. *Primjereno ponašanje – navike i ponašanja*

Učenici će moći nabrojiti rizike neprimjerenih ponašanja (u školi, prometu…), prepoznati rizike neprimjerenih ponašanja te primijeniti mjere sigurnosti (prometna nesreća, požar…). | Agencija za odgoj i obrazovanje | 3. a,b | 41 | Učiteljica | 1 za svaki odjel |
| 1. *Poštivanje pravila i autoriteta.*

*Humano ponašanje*Učenici će poštovati dogovorena pravila, preuzeti odgovornost za neprimjereno ponašanje, prepoznati nasilničke oblike ponašanja, reagirati na nanošenje štete ili povrede osoba te činiti dobra djela. | Agencija za odgoj i obrazovanje | 3. a,b | 41 | Učiteljica | 1 za svaki odjel |
| 1. *Ponašanje i naše zdravlje*

Učenici će moći prepoznati kako sredstva koja uzrokuju ovisnost utječu na osjećaj zdravlja te opisati kako ovisničko ponašanje utječe na zdravlje. | Agencija za odgoj i obrazovanje | 3. a,b | 41 | Učiteljica | 1 za svaki odjel |
| 1. *Sigurno do cilja*

Učenici će prepoznati opasnosti u prometu i usvojiti sigurno kretanje na prometnicama. | Grad Osijek | 4.a,b | 37 | Odjel prevencije Policijske Uprave Osječko-baranjske, Auto-moto klub "Slavonac" i Centra tehničke kulture Osijek. | 2 sata za svaki odjel |
| 1. *Primjereno ponašanje – kako se ponašamo prema drugima (djeci, odraslima i životinjama). Ponašanje u školi*

Učenici će se ponašati odgovorno prema prijateljima u razredu, pokazati sposobnost preuzimanja odgovornosti, raspravljati o prijateljstvu i značaju prijateljstva. | Agencija za odgoj i obrazovanje | 4. a,b | 37 | Učiteljica | 1 za svaki odjel |
| 1. *Poželjna ponašanja.*

*Životne vještine*Učenici će promišljati o načinima mirnog rješavanja sukoba, primijeniti naučene vještine komunikacije, nenasilnog rješavanja sukoba i uvažavanja osjećaja te primijeniti vještinu reći „ne“ u problematičnoj situaciji. | Agencija za odgoj i obrazovanje | 4. a,b | 37 | Učiteljica | 1 za svaki odjel |
| 1. *Osobna odgovornost za zdravlje i odgovorno ponašanje.*
2. *Mediji i sredstva ovisnosti*

Učenici će moći navesti prednosti zdravih životnih navika, prepoznati izvore vjerodostojnih informacija te prepoznati utjecaj medija i reklama na rizično ponašanje. | Agencija za odgoj i obrazovanje | 4. a,b | 37 | Učiteljica | 1 za svaki odjel |
| 1. *Sigurnost i zaštita djece na internetu*

Učenici će moći prepoznati nepoželjna ponašanja na internetu i drugim elektronskim medijima te opasnosti i moguće posljedice. Također će moći prepoznati različite oblike tjelesnoga i duševnoga nasilja i zlostavljanja te načine njihova sprječavanja. | Agencija za odgoj i obrazovanje | 4. a,b | 37 | Policijski službenik Odjela prevencije  | 1 za svaki odjel |
| 1. *Promjene vezane uz pubertet i higijenu*
 | Agencija za odgoj i obrazovanje | 5. a,b | 37 | liječnica školske medicine | 1 za svaki odjel |
| 1. *Živim život bez nasilja*

Učenici i roditelji će moći prepoznati nasilničko ponašanje i znati kome se u zajednici mogu obratiti u slučaju nasilja. Učenici i roditelji će razumjeti značajke dobre komunikacije i njezina značenja u obiteljskomu, vršnjačkomu i društvenomu okruženju te će moći prepoznati različite oblike tjelesnoga i duševnoga nasilja i zlostavljanja i načine njihova sprječavanja. | Agencija za odgoj i obrazovanje | 5. a,b | 37 | Policijski službenik Odjela prevencije  | 1 za svaki odjel |
| 1. *Životne vještine: Temeljni pojmovi komunikacije, Emocionalnost, Nenasilno ponašanje/Problematične situacije, (Ne)primjerena vršnjačka ponašanja u pubertetu*

Učenici će objasniti temeljne pojmove komunikacije, reagirati na nasilno ponašanje, primijeniti socijalnu vještinu rješavanja problema i donošenja odluka te opisati povezanost neprimjerenog ponašanja s kažnjivim radnjama. | Agencija za odgoj i obrazovanje | 5. a,b | 37 | Razrednica | 1 za svaki odjel |
| 1. *Alkohol i droge – utjecaj na pojedinca, obitelj i zajednicu. Rizična ponašanja i posljedice na obrazovanje*

Učenici će prepoznati i povezati štetne posljedice uporabe alkohola i uzimanja droga na pojedinca, obitelj i zajednicu te će prepoznati na konkretnim primjerima rizike povezane s uporabom sredstava ovisnosti i ovisničkim ponašanjima. | Agencija za odgoj i obrazovanje | 5. a,b | 37 | Razrednica | 1 za svaki odjel |
| 1. *Budi navijač, a ne razbijač*

Učenici će promišljati o važnosti sigurnosti sudionika i gledatelja na sportskim manifestacijama, na kojima nema mjesta vrijeđanju, nasilju i uništavanju. Učenici će moći prepoznati nepoželjna ponašanja na sportskim natjecanjima te opasnosti i moguće posljedice. | Agencija za odgoj i obrazovanje | 6. a,b | 28 | Policijski službenik Odjela prevencije  | 1 za svaki odjel |
| 1. *Životne vještine – Vrijednosti,*
2. *Životne vještine - Promocija odgovornog ponašanja*

Učenici će usporediti posljedice i utjecaje iz okoline vezane za društveno neprihvatljiva ponašanja, kontrolirati ljutnju te poštovati autoritet. | Agencija za odgoj i obrazovanje | 6. a,b | 28 | Razrednica | 1 za svaki odjel |
| 1. *Utjecaj medija i vršnjaka prema sredstvima ovisnosti.*
2. *Odolijevanje pritisku vršnjaka – zauzimanje za sebe.*

Učenici će prepoznati i raspraviti osnovne marketinške strategije i utjecaj medija na ponašanje, prepoznati čimbenike koji potiču ovisnička ponašanja te opisati načine na koje se mogu oduprijeti pritisku vršnjaka. | Agencija za odgoj i obrazovanje | 6. a,b | 28 | Razrednica | 1 za svaki odjel |
| 1. *Legiranje, ne drogiranje*

Učenici će moći prepoznati različita sredstva ovisnosti kao štetna i opasna po zdravlje. Učenici će razumjeti pojmove i značajke nezdravih navika, rizičnih ponašanja i ovisnosti te znati kako one narušavaju zdravlje i koje se zakonske odredbe primjenjuju za korištenje sredstava ovisnosti. Roditelji će biti upoznati s načinima prepoznavanja sredstava ovisnosti, opasnostima i načinima prevencije tijekom odrastanja djeteta. | Agencija za odgoj i obrazovanje | 7. a,b | 24 | Policijski službenik Odjela prevencije  | 1 za svaki odjel |
| 1. *Životne vještine – Promocija odgovornog ponašanja*
2. *Životne vještine – Samokontrola*

Učenici će reagirati na rizična ponašanja vršnjaka, povezati pojmove, vještine i rizična ponašanja s rješavanjem problema i donošenjem odluka te opisati povezanost nasilničkog ponašanja s kriminalom, nasiljem i drugim oblicima agresije. | Agencija za odgoj i obrazovanje | 7. a,b | 24 | Razrednica | 1 za svaki odjel |
| 1. *Rizične situacije / rizična ponašanja*

Učenici će moći prepoznati rizične situacije, opisati proces donošenja odluka u rizičnim situacijama te prepoznati povezanost i posljedice rizičnog ponašanja na zdravlje. | Agencija za odgoj i obrazovanje | 7. a,b | 24 | Razrednica | 2 za svaki odjel |
| 1. *Ovisnosti*

Učenici će moći obrazložiti pojam ovisnosti. | Agencija za odgoj i obrazovanje | 8. a,b | 30 | Učiteljica biologije | 1 za svaki odjel |
| 1. *Osobna odgovornost za zdravlje i odgovorno ponašanje, Rizična ponašanja i posljedice na obrazovanje*

Učenici će moći obrazložiti vezu između alkoholizma, nesreća na radu i u prometu, zlostavljanja, kriminala i gubitka samopoštovanja te prepoznati rizike korištenja sredstava ovisnosti tijekom obrazovanja i profesionalne karijere. | Agencija za odgoj i obrazovanje | 8. a,b | 30 | Razrednica | 1 za svaki odjeli |
| 1. *Životne vještine – Emocionalnost, komunikacija, rješavanje problema, donošenje odluka i timski rad; Promocija odgovornog ponašanja, samokontrola*

Učenici će koristiti pozitivne snage i resurse, ponašati se u skladu s pozitivnom kulturom škole, preuzeti odgovornost za neprimjereno ponašanje te iskazati smisao i spremnost za dijeljenje zajedničkog cilja i vrijednosti. | Agencija za odgoj i obrazovanje | 8. a,b | 30 | Razrednica | 1 za svaki odjel |
| 1. *Zdrav za 5*

Učenici će moći nabrojiti negativne posljedice konzumacije alkohola i posljedice na obitelj i zajednicu. Učenici će znati pravilno procijeniti te odabrati tjelesnu aktivnost i prehranu, načine očuvanja zdravlja i održavanja dobre tjelesne spremnosti. Razumjet će utjecaj nepravilne prehrane na razvoj bolesti i poremećaja. Razumjet će pojmove i značajke nezdravih navika, rizičnih ponašanja i ovisnosti te načine na koje narušavaju dobro zdravlje. | Agencija za odgoj i obrazovanje | 8. a,b | 30 | Policijski službenik Odjela prevencije  | 1 za svaki odjel |

|  |
| --- |
| OSTALE AKTIVNOSTI/PROGRAMI  |
| *Naziv programa/aktivnosti kratak opis, ciljevi (izraženi kroz ishode)* | Autor/i | Razred | Broj uč. | Voditelj, suradnici | Planirani broj susreta |
| 1. *Učimo učiti*

Učenici će moći razlikovati i primijeniti efikasne tehnike učenja, postavljati bitna i na problem usmjerena pitanja, tražiti, procijeniti pouzdanost i služiti se informacijama iz različitih izvora | Razrednici | 1.-8. | 293 | Razrednici | 1 po odjelu |
| 1. *Slika o sebi*

Učenici će moći razlikovati svoje tjelesno, emocionalno, socijalno i intelektualno ja, te ostvariti pozitivnu orijentaciju na sebe. | Angiada Prskalo,psihologinja | 6. a,b | 28 | Angiada Prskalo,psihologinja | 1 po odjelu |
| 1. *Ispitna anksioznost*

Učenici će moći prepoznati i razumjeti anksioznost te primijeniti tehnike potrebne za smanjenje i kontrolu ispitne anksioznosti | Angiada Prskalo,psihologinja | 7. a, b | 24 | Angiada Prskalo,psihologinja | 1 po odjelu |
| 1. *Aktivno slušanje*

Učenici će upoznati i uvježbati tehnike aktivnog slušanja te kroz razgovor uvidjeti važnost slušanja i uvažavanja drugih. | Višnja Rudeš Bogdan, pedagoginja | 6. a,b | 28 | Višnja Rudeš Bogdan, pedagoginja | 1 po odjelu |
| 1. *Kako učimo*

Učenici će samostalno, u paru i skupini analizirati različite metode i načine učenja, uspoređujući ih međusobno te procjenjujući najefikasnije načine svladavanja gradiva te će izraditi vlastiti raspored učenja. | Višnja Rudeš Bogdan, pedagoginja | 5.a,b7.a,b | 61 | Višnja Rudeš Bogdan, pedagoginja | 2 po odjelu |
| 1. Naša prava i odgovornosti

Učenici će se upoznati s Konvencijom o pravima djeteta i temeljnim načelima Konvencije te s vrstama građanskih prava u demokraciji – političkim, socijalnim, društvenim i kulturnim pravima. Promišljati će i razgovarati o povezanosti prava i odgovornosti. | Višnja Rudeš Bogdan, pedagoginja | 7.a,b | 24 | Višnja Rudeš Bogdan, pedagoginja | 1 po odjelu |

#### RAD S RODITELJIMA

|  |  |  |  |
| --- | --- | --- | --- |
| *Opis aktivnosti* | *Sudionici*  | *Broj susreta* | *Voditelj/suradnici* |
| 1. Individualno savjetovanje
 | Roditelji | Po potrebi | Emina Šinka, ravnateljicaVišnja Rudeš Bogdan, pedagoginja Angiada Prskalo, psihologinja |
| 1. Živim život bez nasilja - nasilničko ponašanje u obitelji – i što sad
 | Roditelji 5. a,b | 1 | Policijski službenik Odjela prevencije Tomo Andrašević |
| 1. Legiranje, ne drogiranje
 | Roditelji 7. a,b | 1 | Policijski službenik Odjela prevencije Ivan Pakšić |
| 1. Sigurnost i zaštita djece na internetu
 | Roditelji 4. a,b | 1 | službenik Odjela prevencije Darko Ćorković |

#### RAD S UČITELJIMA

|  |
| --- |
| RAD S UČITELJIMA |
| *Tema, opis aktivnosti* | ***sudionici*** | ***Broj susreta*** | ***Voditelj, suradnici*** |
| 1. Individualno savjetovanje o postupanju
 | učitelji | Po potrebi | Emina Šinka, ravnateljicaVišnja Rudeš Bogdan, pedagoginja Angiada Prskalo, psihologinja |
| 1. Predavanje za učitelje na sjednici Učiteljskog vijeća: Kako učiti – pregled radionica

  | učitelji | 1 | Višnja Rudeš-Bogdan, pedagoginja |
| 1. Predavanje za učitelje na sjednici Učiteljskog vijeća:

Samopoštovanje učenika | učitelji | 1 | Angiada Prskalo, psihologinja |